ai4bharat/Pralekha huggingface dataset:
وزیراعظم کا دفتر
وزیر اعظم 25 اگست کو تمام ریاستوں اور مرکز کے زیر انتظام علاقوں کے وزرائے محنت کی قومی لیبر کانفرنس سے خطاب کریں گے
دو روزہ کانفرنس کا اہتمام آندھرا پردیش کے تروپتی میں کیا جا رہا ہے
اس کانفرنس سے مزدوروں کے مسائل اور کارکنوں کی بہبود سے متعلق معاملات پر مرکزی اور ریاستی حکومتوں کے درمیان ہم آہنگی پیدا کرنے میں مدد ملے گی
وزیر اعظم جناب نریندر مودی 25 اگست، 2022 کو شام 4:30 بجے ویڈیو کانفرنسنگ کے ذریعے تمام ریاستوں اور مرکز کے زیر انتظام علاقوں کے وزرائے محنت کی قومی کانفرنس سے خطاب کریں گے۔ مرکزی وزارت محنت اور روزگار کی طرف سے 26-25 اگست، 2022 کو آندھرا پردیش کے تروپتی میں اس دو روزہ کانفرنس کا انعقاد کیا جا رہا ہے۔
یہ کانفرنس کوآپریٹو فیڈرلزم کے جذبے کے تحت بلائی جا رہی ہے، تاکہ مزدوروں سے متعلق مختلف امور پر تبادلہ خیال کیا جا سکے۔ اس سے مرکزی اور ریاستی حکومتوں کے درمیان بہتر پالیسیاں بنانے اور کارکنوں کی فلاح و بہبود کے لیے اسکیموں کے مؤثر نفاذ کو یقینی بنانے میں مزید ہم آہنگی پیدا کرنے میں مدد ملے گی۔
اس کانفرنس کے چار موضوعاتی اجلاس ہوں گے:سماجی تحفظ کو عالمگیر بنانے کے مدنظر آن بورڈنگ سوشل سیکورٹی کی اسکیموں کے لیے ای-شرم پورٹل کو مربوط کرنا؛ ریاستی حکومتوں کے ذریعے چلائے جا رہے ای ایس آئی اسپتالوں اور پی ایم جے اے وائی کے ساتھ انضمام کے ذریعے طبی نگہداشت کو بہتر کرنے کے لیے سواستھیہ سے سمردھی؛ چار لیبر قوانین کے تحت ضابطوں کی تشکیل اور ان کے نفاذ کے لیے طریقہ کار؛ کام کے منصفانہ اور مساوی حالات، جی آئی جی اور پلیٹ فارم کے کارکنوں سمیت تمام کارکنوں کو سماجی تحفظ، کام کی جگہ پر جنسی مساوات وغیرہ پر توجہ مرکوز کرتے ہوئے وژن شرمیو جیتے @2047۔
شہری ہوابازی کی وزارت
جناب جیوترادتیہ سندھیا نے ریوا ہوائی اڈے کا سنگ بنیاد رکھا
- ایئرپورٹس اتھارٹی آف انڈیا موجودہ ایئر فیلڈ کی بحالی اور 19 سیٹوں والے ہوائی جہاز چلانے کے لیے سہولیات کی تعمیر کے لیے کام کر رہی ہے۔
- اے اے آئی رن وے کی پٹی کے علاقے کی درجہ بندی کے ساتھ موجودہ رن وے کو مضبوط کرے گا اور 50 مسافروں کی گنجائش کے ساتھ آر ای ایس اے اور ٹرمینل کی عمارت تعمیر کرے گا۔
شہری ہوا بازی اور اسٹیل کے وزیر جناب جیوترادتیہ ایم سندھیا نے مدھیہ پردیش کے وزیر اعلیٰ شیوراج سنگھ چوہان کے ساتھ آج مدھیہ پردیش میں ریوا ہوائی اڈے کا سنگ بنیاد رکھا۔
ریوا ایئر فیلڈ کا رن وے 1400 میٹر ہے جس میں 150 مربع میٹر کی ایک چھوٹی عمارت اور 61.95 ایکڑ اراضی ہے۔ یہ مدھیہ پردیش کی ریاستی حکومت کی ملکیت تھی۔ ریاستی حکومت نے موجودہ ہوائی اڈے کو 19 سیٹوں والے ہوائی جہاز چلانے کے لیے سہولیات کی بحالی اور تعمیر کے لیے ایئرپورٹ اتھارٹی آف انڈیا کے حوالے کر دیا ہے۔
اے اے آئی کو 22.12.2022 کو کام سونپا گیا تھا جس میں رن وے کے دونوں طرف پٹی کے علاقے کی درجہ بندی کے ساتھ موجودہ رن وے کو مضبوط بنانا شامل ہے، آر ای ایس اے کی تعمیر اور 750 مربع میٹر کے ٹرمینل کی عمارت کی تعمیر جس میں 50 مسافروں کی گنجائش ہے۔
تقریب میں اجتماع سے خطاب کرتے ہوئے جناب جیوترادتیہ سندھیا نے کہا کہ وزیر اعظم نریندر مودی کی قیادت میں مرکزی حکومت ملک کی ہمہ جہت ترقی کے لیے تمام اقدامات کر رہی ہے۔ تبدیلی  پریوہن  سے منسلک ہے۔ لہٰذا ہمارا فرض بنتا ہے کہ ہم ریوا کے علاقے کو فضائی رابطہ فراہم کریں اور لوگوں کی امنگوں کو پورا کریں۔
وزیر موصوف نے مطلوبہ اراضی فراہم کرنے کے لیے ریاستی حکومت کی تعریف کی اور کہا کہ 300 کروڑ روپے کی لاگت سے ہوائی اڈے کو جلد ہی تیار اور فعال بنایا جائے گا۔
وزیر موصوف نے مزید کہا کہ آزادی کے بعد 67 سال میں ملک میں صرف 74 آپریشنل ہوائی اڈے تھے۔ پی ایم مودی کی قیادت میں صرف 9 سال میں 74 اضافی ہوائی اڈے کام کر چکے ہیں اور ملک میں آپریشنل ہوائی اڈوں کی تعداد دوگنی ہو گئی ہے۔ اڑان اسکیم نے بھارت کے عام شہری کا خواب پورا کیا ہے اور اس اسکیم کے تحت ایک کروڑ پندرہ لاکھ لوگ رعایتی کرایوں پر سفر کر چکے ہیں۔
ریاستی حکومت اور اے اے آئی کے درمیان باہمی طور پر فیصلہ کیا گیا ہے کہ ریاستی حکومت اس ہوائی اڈے کو اے ٹی آر 72 آپریشن کے مطابق بنانے کے لیے 290 ایکڑ کی اضافی زمین حاصل کرے گی۔ 290 ایکڑ اراضی میں سے، 137 ایکڑ وی ایف آر آپریشنز کے لیے درکار ہے اور 153 ایکڑ آئی ایف آر آپریشنز کے لیے درکار ہے۔ ریاستی کابینہ نے پہلے ہی 246 ایکڑ پرائیویٹ اراضی حاصل کرنے کی تجویز کو منظوری دے دی ہے اور زمینداروں کو ادائیگی کے لیے 206 کروڑ روپے کے معاوضے کی منظوری دے دی ہے۔ توقع ہے کہ ریاستی حکومت جلد ہی بقیہ زمین کے حصول کی منظوری دے دے گی۔
اس موقع پر جناب گریش گوتم، اسپیکر، ودھان سبھا مدھیہ پردیش، جناب بساہو لال سنگھ، وزیر، مدھیہ پردیش حکومت، جناب جناردن مشرا، ایم پی  اور جناب راجندر شکلا، ایم ایل اے اور دیگر معززین نے بھی شرکت کی۔
۔۔۔۔۔۔۔۔۔۔۔
ش ح۔ ا س۔ ت ح۔
U -1709
(Visitor Counter : 60
امور صارفین، خوراک اور عوامی تقسیم کی وزارت
خریداری، ذخیرہ اور تقسیمی نظام نیٹ ورک کے لئے ایف سی آئی کو ادائیگی
نئی دہلی،26جولائی / امور صارفین ، خوراک اور عوامی تقسیم کے وزیر ممکت جناب دانوے راؤ صاحب دادا راؤ نے آج یہاں راجیہ سبھا میں ایک سوال کے تحریری جواب میں بتایا کہ محکمہ خوراک اور عوامی تقسیم ، فوڈ کا رپوریشن آف انڈیا  کے اجناس کی خریداری ، ذخیرہ اور عوامی تقسیم کاموں کو چلانے کے لئے مکمل اخراجات برداشت کرتا ہے۔ محکمے نے مالی سال 19-2018 کے لئے فوڈ کارپوریشن آف انڈیا کو 140098 کروڑ روپئے کی سبسڈی فراہم کی ہے۔ اس میں نیشنل اسمال سیونگس فنڈ  کا 70000 کروڑ روپئے کا قرض بھی شامل ہے۔ بجٹ میں خوراک سبسڈی کے طور پر مالی سال 20-2019 کے لئے ایف سی آئی کے لئے 151000.00 کروڑ روپئے مختص کئے گئے ہیں ۔
اس کے علاوہ اس فنڈ کے تحت ایف سی آئی کو سرمائے کی عملی ضرورت کے مطابق ڈیٹ اور اکویٹی کے مخلوط فنڈ کے ذریعے سرمایہ کاری کی جاتی ہے۔ یہ قرض نیشنل اسمال سیونگس فنڈ قرضوں اور ویز اینڈ مینز ایڈوانس جو دونوں ہی حکومت ہند نے فراہم کئے ہیں ۔ کیش کریڈ ٹ لمیٹ سہولیات اور طویل مدتی گورنمنٹ گارنٹیڈ بونڈس پر مشتمل ہیں ۔ ایف سی آئی شیڈولڈ بینکوں سے غیر محفوظ قلیل مدتی قرض بھی حاصل کر سکتی ہے۔
شہری ہوابازی کی وزارت
شہری ہوابازی کے مرکزی وزیرنے ریاستوں/مرکزکے زیرانتظام علاقوں سے اے ٹی ایف پرویٹ کو کم کرکے 1سے 4فیصد کرنے پرزوردیا
ویٹ کی شرح کم کرنے سے ہوائی سفرکو بڑھاواملے گا
اس سے ہوائی رابطوں میں اضافہ ہوگا اور معیشت کو فروغ حاصل ہوگا: جناب سندھیا
نئی دہلی، 25؍اگست:ہوائی سفرکو فروغ دینے کے لئے شہری ہوابازی کے مرکز ی جناب جیوتی رادتیہ سندھیا نے 22ریاستوں اور مرکز کے زیرانتظام علاقوں کو مکتوب تحریرکرکے ریاستوں کے سبھی ہوائی اڈوں پرایوی ایشن ٹربائن فیول پرویٹ کو ایک فیصد سے 4فیصد کی حدکے اندرمعقول بنانے پرزوردیاہے ۔ انھوں نے اپنے مکتوب میں ریاستوں کی اقتصادی ترقی میں تیزی لانے کے نقطہ نظرسے ہوائی سفراور رابطے کو فروغ دینے کے مشترکہ ارادے کو آگے بڑھانے کے لئے کہاہے ۔
اے ٹی ایف کی قیمت ایئرلائنز آپریٹننگ لاگت کا ایک اہم جزوہے اوراس پرلگنے والا ٹیکس اس کی قیمت مقررکرنے میں اہم تعاون کرتاہے ۔اس مسئلہ کا حل ریاستوں میں ہوائی رابطے کو بڑھانے کی کوشش میں انتہائی مدد گارثابت ہوسکتاہے ۔
کیرل ، آندھراپردیش ، میگھالیہ ، ناگالینڈ ، سکم اورتلنگانہ جیسے ترقی یافتہ ریاستوں کی مثال دیتے ہوئے وزیرموصوف نے کہاکہ ان ریاستوں نے ویٹ کو ایک فیصد اوراس سے بھی کم کردیاہے ۔ نتیجتاً انھوں نے اپنی ریاستوں میں طیاروں کی نقل وحرکت کی تعداد میں خاطرخواہ اضافہ کیاہے ۔ مثال کے طورپر کیرل حکومت نے اے ٹی ایف پر ویٹ 25فیصد سے کم کرکے ایک فیصد کردیاہے ۔ اس کے بعد تروونتھاپورم ہوائی اڈے پر طیاروں کی نقل وحرکت کی تعداد 21516پرواز سے بڑھ کر 23566ہوگئی ہے ۔ جس میں 2050طیاروں کا اضافہ ہوا ۔ اسی طرح حیدرآباد میں طیاروں کی نقل وحرکت میں 6مہینے کی مدت میں 76954پروازوں سے بڑھ کر 86842پرواز ہوگئی ہے ۔ یعنی اے ٹی ایف پرویٹ کو 16فیصد سے کم کرکے ایک فیصد کرنے کے بعد 9888طیاروں کی نقل وحرکت میں اضافہ ہواہے ۔ آندھراپردیش ، چھتیس گڑھ ، ناگالینڈ ، اڈیشہ ، پنجاب اورسکم جیسی کئی دیگرریاستوں نے بھی اس پالیسی کو اپنایاہے ۔
وزیرموصوف نے ریاستوں کی توجہ اس جانب مبذول کرائی ہے کہ فضائی رابطہ معیشت کو بلاواسطہ مختلف منافع کے علاوہ سیاحتی ترقی ، پیداوارمیں اضافہ اورروزگارپیداکرنے کو براہ راست فروغ دیتاہے ۔ حقیقت میں فضائی شعبے میں 3.25کا اضافہ اور روزگار میں 6.1کا اضافہ ممکن ہے ۔
فی الحال اے ٹی ایف پرلگائے جارہے ویٹ کے معاملے میں ریاستوں اور یہاں تک کی ریاستوں کے اندربھی بڑا فرق ہے ۔ کووڈ -19کے سبب پیداہوئے چیلنجوں کو دیکھتے ہوئے وزیرموصوف نے فوری اثرکے ساتھ سبھی ہوائی اڈوں پر اے ٹی ایف پرموجودہ ٹیکس /فروخت ٹیکس کو ایک سے 4فیصد تک کم کرنے کی ضرورت پرزوردیا۔ اس کے علاوہ اس بات پرتوجہ دینے کی ضرورت ہے کہ اے ٹی ایف پرویٹ کے سبب ریاستوں کے ذریعہ حاصل کئے گئے محصولات کے کل محصولات کا ایک بہت چھوٹا حصہ ہے ۔ اس لئے اس کے کم ہونے سے ریاست کی معیشت میں منفی اثرات دیکھنے کو ملیں گے ، کیونکہ فضائی رابطہ بڑھنے سے معاشی سرگرمیوں میں تیزی آئیگی ۔
جن 22ریاستوں /مرکزکے زیرانتظام علاقوں کو شہری ہوابازی کے وزیرنے مکتوب لکھاہے ان میں اروناچل پردیش ، آسام ، بہار، گوا، گجرات ، ہریانہ ، ہماچل پردیش ، جھارکھنڈ ، کرناٹک ، مہاراشٹر، مدھیہ پردیش ، میزورم ، راجستھان ، تمل ناڈو ، تریپورہ ، اتراکھنڈ ، اترپردیش ، جموں وکشمیر ، قومی دارلحکومت دہلی ، لداخ ، انڈمان ونکوبار، اوردادرہ ونگرحویلی اوردمن اینڈ دیو شامل ہیں ۔
وزارتِ تعلیم
مرکزی وزیر تعلیم جناب رمیش پوکھریال ‘نشنک’آسیان پی ایچ ڈی فیلو شپ پروگرام کے پہلے بیچ کے طلباء سے خطاب کریں گے
مرکزی وزیر تعلیم جناب رمیش پوکھریال ‘نشنک’ 16 اکتوبر 2020ء کو 11بجے آسیان پی ایچ ڈی فیلو شپ پروگرام کے پہلے بیچ کے لئے ورچوول ویلکم میٹ میں آسیان کے مختلف ممبر ممالک کے طلباء سے خطاب کریں گے۔ ان طلباء کا انتخاب معروف آسیان پی ایچ ڈی فیلو شپ پروگرام کے لئے کیا گیا ہے، جسے حکومت ہند کے ذریعے رقم فراہم کیا جارہا ہے۔تعلیم کے وزیر مملکت جناب سنجے دھوترے اس موقع پر مہمان خصوصی کے طورپر موجود رہیں گے۔ویلکم میٹ کا انعقاد 16 اکتوبر 2020ء کوصبح11 بجے کیا جائے گا۔
آسیان کے ممبر ممالک کے سفیر اور نمائندے ؛سیکریٹری برائے اعلیٰ تعلیم جناب امت کھرے ؛سیکریٹری ، وزارت امور خارجہ محترمہ ریوا گانگولی داس ؛متعلقہ آئی آئی ٹی کے آسیان کوآرڈینٹر ، آئی آئی ٹی کے ڈائریکٹر اور چنندہ طلباء بھی اس موقع پر موجود رہیں گے۔
آسیان پی ایچ ڈی فیلو شپ پروگرام کا اعلان 25جنوری 2018ء کو یوم جمہوریہ سے ایک دن قبل وزیر اعظم جناب نریندر مودی نے آسیان کے تمام10ممبر ممالک کےلیڈران کی موجودگی میں کیا تھا۔
اے پی ایف پی کے تحت ، خاص طورپر آسیان ممبر ممالک کے شہریوں کو 1000فیلو شپ مہیا کرائی جائے گی۔اے پی ایف پی غیر ملکی مستفدین کے لئے حکومت ہند کے ذریعے تیار کیا گیاصلاحیت سازی کا سب سے بڑا پروگرام بھی ہے۔
سائنس اور ٹیکنالوجی کی وزارت
نئی اور ابھرتی ہوئی ٹیکنالوجیز صحت، تعلیم، توانائی، ماحولیات، زراعت، اسٹریٹجک مع سیکورٹی، انڈسٹری 4.0 میں قومی اقدامات کو تقویت دے رہی ہیں
نئی اور ابھرتی ہوئی ٹیکنالوجیز نیشنل انٹر ڈسپلنری سائبر فزیکل سسٹمز  مشن کے ذریعے ملک بھر میں واقع 25 اختراعی مراکز میں لوگوں پر مرکوز مسائل کے حل کی مدد سے اہم شعبوں میں قومی اقدامات کو تقویت دے رہی ہیں۔
مشن کے تحت قائم کئی ٹیکنالوجیز اور ٹیکنالوجی پلیٹ فارمز نے کئی شعبوں میں اس کے اثر و رسوخ کو بڑھانے میں مدد کی ہے۔ ان میں سے ایک اہم شعبہ صحت ہے جس پر کووڈ عالمی وبا کے دوران توجہ مرکوز کی گئی ہے۔
انڈین انسٹی ٹیوٹ آف سائنس ، بنگلور میں مصنوعی ذہانت اور روبوٹکس ٹکنالوجی پارک  نے ایک مصنوعی ذہانت  سے چلنے والا پلیٹ فارم تیار کیا، جس نے کووڈ-19 کے تیزی سے پھیلاؤ کے دوران واٹس ایپ پر بھیجی گئی سینے سینے کی ایکس-رے کی تصویروں کی تشریح میں ابتدائی مداخلت کے ذریعہ ان ڈاکٹروں کی مدد کی جنھیں ایکس-رے مشینوں تک رسائی حاصل نہیں تھی۔ ایکس-رے سیتو نام کا یہ حل استعمال میں آسان ہے اور یہ موبائل کے ذریعے بھیجی گئی کم ریزولوشن والی تصاویر کے ساتھ بھی کام کر سکتا ہے تاکہ دیہی علاقوں میں پتہ لگانے میں آسانی ہو۔ مشین لرننگ الگورتھم کا استعمال کرتے ہوئے، یہ ایک مریض کی رپورٹ تیار کرتا ہے جس میں پھیپھڑوں میں مشتبہ غیر معمولی حصوں کو دکھایا جاتا ہے اور اس بات کا تعین کیا جاتا ہے کہ آیا علاج کرنے والا شخص کووڈ، نمونیا یا پھیپھڑوں کی دیگر بیماریوں میں مبتلا ہے۔
آئی آئی ٹی ممبئی کے سائنسدانوں کی ایک ٹیم نے کووڈ-19 کے تدارکی عمل، نالج سکیمنگ، اور ہولیسٹک اینالیسس  کے تحت کووڈ-19 کی اسکریننگ کے لیے ایک طریقہ تیار کیا ہے۔ یہ کوشش آئی آئی ٹی جودھپور میں ٹیکنالوجی انوویشن ہب  کے تعاون سے کی گئی ہے۔
AMBITAG، اپنی نوعیت کا پہلا انٹرنیٹ آف تھنگز  ڈیوائس جو کووڈ-19، ادویات، خون کے نمونے، خوراک اور دودھ کی مصنوعات، گوشت کی مصنوعات اور جانوروں کے منی سمیت ویکسینز کی نقل و حمل کے دوران ارد گرد کے ماحول کے درجہ حرارت کی نگرانی کرتا ہے۔ اسے انڈین انسٹی ٹیوٹ آف ٹکنالوجی  روپڑ کے ٹکنالوجی انوویشن ہب AWADH کے محققین اور اس کے اسٹارٹ اپ سکریچنیسٹ – SCRATCHNEST نے تیار کیا ہے۔ اب تک بھارت کی طرف سے ایسے آلات صرف درآمد ہی کیے جا رہے تھے۔
انڈین اسپیس ٹیکنالوجیز اینڈ ایپلی کیشنز کنسورشیم ڈیزائن بیورو – آئی ایس ٹی اے سی کے تحت گہری ٹیکنالوجی اور انجینیئرنگ سیکٹر  میں انڈین انسٹی ٹیوٹ آف ٹیکنالوجی مدراس نیز پرورتک ٹیکنالوجیز فاؤنڈیشن کے ذریعہ پانچ دیگر کاروباری کمپنیوں کے ذریعہ شروع کیا گیا ایک کنسورشیم مشن قائم کیا گیا ہے۔ یہ خلائی ٹیکنالوجیز کے لیے ایک جامع  نقطہ نظر فراہم کرتا ہے جس میں خلائی تکنالوجیوں کے لیے آن ڈیمانڈ رسائی شامل ہے جس میں سیٹلائٹ، سینسرز، مستقبل کی نسل کی کمیونیکیشنز جیسے 6G، سیٹلائٹ ڈیٹا اور اس کی ایپلی کیشنز کی تیزی سے لانچنگ کی صلاحیت شامل ہے۔
صدر جمہوریہ کا سکریٹریٹ
صدر جمہوریہ ہند لکشدیپ میں شہری استقبالیہ تقریب میں حصہ لیا
لکشدیپ پوری دنیا کے لئے ایکو ٹورزم کا ایک ماڈل بن سکتا ہے:صدرجمہوریہ مورمو
صدر جمہوریہ ہند محترمہ دروپدی مورمو نے آج شام  لکشدیپ کے کاوارتّی میں اپنے اعزاز میں منعقد ایک شہری استقبالیہ تقریب میں حصہ لیا۔
تقریب سے خطاب کرتے ہوئے صدر جمہوریہ نے کہا کہ لکشدیپ میں سمندری سوارصنعت کی ترقی کے وسیع امکانات ہیں۔ انہوں نے کہا کہ لکشدیپ میں سمندری سوار کی زراعت سے دوا کمپنیوں اور ہوٹل صنعت کے درآمداتی بل کو بہت کم کردے گی ، جو غیر ملکی مصنوعات پر منحصر ہیں۔
صدر جمہوریہ نے کہا کہ سفید ریت کے سمندری ساحلوں ، مرجان اور گوناگوں سمندری ایکو سسٹم کی قدرتی خوبصورتی سے مالا مال لکشدیپ میں سیاحت کے وسیع امکانات ہیں۔انہوں نے ذکر کیا کہ لکشدیپ میں نیتی آیوگ کی قیادت میں انتظامیہ پائلٹ پروجیکٹوں کی شکل میں کدمت، منی کائے اور سوہیلی میں اعلیٰ نوعیت کے ایکو -ٹورزم کو فروغ دینے کے لئے کام کررہی ہے۔ صدر جمہوریہ نے کہا کہ یہ فخر کی بات ہے کہ ہندوستان کا پہلا واٹر وِلا اِس مرکز کے زیر انتظام ریاست کی نیلی جھیلوں میں بنے گا۔ سیاحت کے سیکٹر میں اِن اختراعی پہلوں سے سیاحت کا چہرہ کافی حد تک بدل جائے گا۔اس سے بھی اہم بات یہ ہے کہ یہ پوری دنیا کے لئے ایکوٹورزم کے ایک ماڈل کی شکل میں ابھر سکتا ہے۔
صدرجمہوریہ کو یہ جان کر مسرت ہوئی کہ جزائر کو فروغ دینے کے نقطہ نظر کے ساتھ لکشدیپ انتظامیہ پچھلے کچھ برسوں کے دوران جزائر کی ترقیاتی راہ میں مکمل تبدیلی لانے کے لئے اصلاحات پر زور دے رہی ہے۔انہوں نے کہا کہ ڈھانچہ جاتی ترقی پر زور دینے، سرکار کو صحیح شکل دینے اور نجی سیکٹر کی شراکت داری کی حوصلہ افزائی کرنے کے علاوہ لکشدیپ انتظامیہ لوگوں کو پینے کا پانی دستیاب کرانے کے لئے کئی جزائر میں پینے کے پانی کے پلانٹ قائم کرنے کے لئے خاص طور سے ستائش کی حقدار ہے۔
صدرجمہوریہ نے کہا کہ مرکز کے زیر انتظام ریاست لکشدیپ اسکولی بچوں کے لئے جدید سہولتیں فراہم کرتی ہیں۔ صدر جمہوریہ نے مزید کہا کہ لکشدیپ میں ہمارے ملک کے دیگر مقامات کے مقابلے میں بہتر اساتذہ-طلباء تناسب ہے۔ انہوں نے اسکولی تعلیمی نظام میں بہتری لانے کے لئے انتظامیہ کی عہد اور وقف کی ستائش کی۔ طلباء کو پیشہ ور ، روزگار لائق اور کاروباری ہنرمندی کے ساتھ باختیار بنانے کے لئے محکمہ تعلیم لکشدیپ کے اسکولوں میں ڈیجیٹل خواندگی نصاب چلارہا ہے۔انہوں نے اعتماد ظاہر کیا کہ محکمہ تعلیم کی ان کوششوں سے ان جغرافیائی نقطہ نظر سے دور دراز خطوں کے بچوں کو اپنے خوابوں کو پورا کرنے میں مدد ملے گی۔
صدرجمہوریہ نے کہا کہ آج کے دورمیں کسی بھی خطے کی مجموعی ترقی کے لئے انٹرنیٹ کی رسائی بہت ضروری ہے۔ انہیں یہ جان کر خوشی ہوئی کہ لکشدیپ میں ایک سب میرین آپٹیکل فائبر کیبل پروجیکٹ اگلے کچھ مہینوں کے اندر مکمل ہوجائے گا۔
صدر جمہوریہ نے کہا کہ چونکہ لکشدیپ جغرافیائی طور سے الگ تھلگ جگہ ہے، اس لئے بجلی کی سپلائی کے سوا ل پر اضافی غور کی ضرورت ہوسکتی ہے۔ توانائی کے متبادل ذرائع کا فروغ اِن خوبصورت جزائر کے ماحولیات کا تحفظ کرے گا اور دنیا کو ماحولیات کے موافق ترقی کا راستہ بھی دکھائے گا۔
صدر جمہوریہ کاخطاب دیکھنے کے لیے براہ کرم یہاں کلک کریں۔
Please click here to see the President's speech
جل شکتی وزارت
دریائے گنگا میں گندے سیویج کے بہاؤ کو 2022 تک مکمل طور پر روک دیا جائے گا:شیخاوت
ایسوچیم کا ہندوستان میں پانی کے بحران پر قابو پانے کے لیے ایک سرگرم شراکت دار کا کردار نبھانے کا وعدہ
جل شکتی کے مرکزی وزیرجناب گجیندر سنگھ شیخاوت نے آج زور دے کر کہا کہ دریائے گنگا میں خام سیویج کے بہاؤ کو 2022 تک مکمل طور پر روک دیا جائے گا۔ حکومت اس ہدف کو حاصل کرنے کے لیے ایک مشن کے انداز میں کام کررہی ہے۔ آج یہاں قومی کانفرنس مع نمائش اور ایوارڈز‘پانی کا اختراعی حل’ سے خطاب کرتے ہوئے جناب شیخاوت نے کہا کہ اتراکھنڈ اور جھارکھنڈ کی ریاستوں نے پہلے ہی اس ہدف کو حاصل کرلیا ہے اور ان ریاستوں نے اس سال دسمبر تک مقدس رسومات کی ادائیگی کے لیے گنگا کو پوری طرح تیار کرنے کا وعدہ کیا ہے۔ وزیرموصوف نے مزید کہا کہ عام شہری سے لے کر کارپوریٹ تک سبھی اس مشن کو حاصل کرنے کے لیے آگے آئے ہیں۔ کیونکہ ہندوستان ایک طرف پینے کے صاف پانی کی قلت اور شاورکے ذریعے نہانے کی شکل میں 25 لیٹر پانی کی بربادی دونوں کا متحمل نہیں ہوسکتاہے۔ جناب شیخاوت نے کہا کہ وہ پانی کے صنعتی استعمال اور دریاؤں میں گندے صنعتی فضلات کے بہاؤ کو روکنے سے متعلق جامع حکمت عملی کے لیے کارپوریٹ کے ساتھ مل کر گفتگوکرنے کے لیے تیار ہیں۔انہوں نے ایسوچیم سے یہ بھی کہا کہ وہ اس بات کا پتہ لگائے کہ کتنی مقدار میں کارپوریٹ سماجی ذمہ داری  فنڈ پانی کے مسائل پر خرچ کیا جارہاہے۔اس کے جواب میں ایسوچیم نے کہا کہ یہ فنڈ محض تین فیصد ہے۔
جناب شیخاوت نے کہا کہ اگرچہ ہندوستان کے پاس دنیا کی کل آبادی کی 18فیصد آبادی اور اتنی ہی تعداد میں مویشیوں کا فیصد ہے۔ تاہم ہمارے پاس پانی کا حصہ چار فیصد سے بھی کم ہے اور یہ پانی کا مقدار بھی بہت زیادہ آلودہ ہے۔انہوں نے کہا کہ ملک کے ہرایک فرد کو اس بات پر غور کرنا چاہیے کہ آلودہ پانی کے لحاظ سے ہندوستان کا دنیا بھر میں 122واں مقام کیوں ہے؟
اس بات پر زور دیتے ہوئے کہ سال 2024 تک ملک کے ہر ایک گھر میں پینے کا صاف پائپ والا پانی مہیا کرانا دریاؤں کی صفائی ستھرائی کی طرح ایک بے حدمشکل عمل ہے۔وزیرموصوف نے کہا کہ اس طرح کے کاموں کو حکومت کے اسکیموں کی طرح نہیں دیکھا جانا چاہیے۔ بلکہ پورے معاشرے کو ذمہ داری کے ساتھ آگے آنا چاہیے، تاکہ مذکورہ اہداف کو ‘روزانہ کاموں کے حساب کتاب ’کے ذریعے حاصل کیا جاسکے۔
اپنے خطاب میں ایسوچیم کے صدر جناب بی کے گوینکا نے کہا کہ پانی ایک قومی ترجیح بن چکا ہے۔ انہوں نے مشورہ دیا کہ مرکز ، ریاستیں اور صنعت سبھی کو مل کر ایک جامع انداز میں کام کرنا چاہیے، تاکہ ہندوستان میں پانی کی قلت کے مسئلے کے لیے ایک سستا اور پائیدار حل تلاش کیا جاسکے۔ انہوں نے کہا کہ ایسوچیم اس نیک کام میں ایک اہم رول ادا کرنے کا خواہاں ہے۔انہوں نے کہا کہ ایسوچیم ایک قابل عمل حل تلاش کرنے کے لیے حکومت اور صنعت کے درمیان ایک رابطے کی حیثیت سے کام کرسکتا ہے۔
وزیرموصوف نے ‘تھنک بلیو’ پانی کا موثر بندوبست :اختراع اور ٹیکنالوجی کے باہم مربوط کرنے کے عنوان سے ایک ای وائی-ایسوچیم رپورٹ بھی جاری کی۔
ارضیاتی سائنس کی وزارت
مرکزی وزیر ڈاکٹر جتیندر سنگھ کا کہنا ہے کہ 75 دن طویل بیچ کلیننگ مہم کی کامیابی ’مکمل حکومت‘ کے نقطہ نظر کی تصدیق کرتی
زمینی سائنس کے مرکزی وزیر ڈاکٹر جتیندر سنگھ نے کہا کہ 75 دن طویل ساحل سمندر کی صفائی مہم کی کامیابی "مکمل حکومت" کے نقطہ نظر کی تصدیق کرتی ہے۔
حال ہی میں ختم ہونے والی "سوچھ ساگر، تحفظ ساگر" مہم پر 5 جولائی سے 17 ستمبر تک ایک جائزہ میٹنگ کی صدارت کرتے ہوئے، جسے " بین الاقوامی ساحلی صفائی دن" کے طور پر منایا جاتا ہے، ڈاکٹر جتیندر سنگھ نے اس کے لیے ایک درجن سے زیادہ مرکزی وزارتوں کی حمایت اوراس کی عظیم کامیابی کا اعتراف کیا۔ .
ڈاکٹر جتیندر سنگھ نے وزیر اعظم نریندر مودی کا شکریہ ادا کیا، جنہوں نے اپنے تازہ ترین "من کی بات" نشریات میں "سوچھ ساگر - تحفظ ساگر" مہم اور اس میں بڑے پیمانے پر عوام کی شرکت کا ذکر کیا۔ انہوں نے کہا کہ مودی نے ان تمام لوگوں کو مبارکباد دی جنہوں نے پورے ڈھائی مہینے تک صفائی سے متعلق کئی پروگراموں میں حصہ لیا۔
سکریٹری، ارتھ سائنسز کی وزارت، ڈاکٹر ایم روی چندرن، سکریٹری، ڈی اے آر پی جی، وی سرینواس، ڈی جی، سی ایس آئی آر، ڈاکٹر این کلیسیلوی، ڈی جی کوسٹ گارڈ، وی ایس پاتھنیا، پریوارن سنرکشن گتی ودھی سے شری گوپال آریہ اور وزارت ماحولیات کے نمائندے اور سینئر افسران۔ جائزہ اجلاس میں شامل ہوئے۔
ڈاکٹر جتیندر سنگھ نے کہا کہ ہندوستان کی 7500 کلومیٹر طویل ساحلی پٹی ہندوستان کے وژن @ 2047 کی تشکیل میں اہم کردار ادا کرے گی اور مزید کہا کہ ہمیں اپنے ملک کی اقتصادی ترقی کو آگے بڑھانے کے لیے اپنے کم استعمال شدہ سمندری وسائل سے فائدہ اٹھانے کی ضرورت ہے۔ وزیر نے کہا، ساحلی صفائی پر سال بھر کی سرگرمیوں کو منظم کرنے کے لیے تشکیل دی گئی ایک اعلیٰ سطحی ٹیم ہندوستان کے گہرے سمندر کے مشن میں بھی تعاون کرے گی۔
ڈاکٹر جتیندر سنگھ نے ہندوستان کی 7,500 کلومیٹر طویل ساحلی پٹی کے ساتھ ساتھ تمام سمندری ساحلوں پر بیک وقت ساحلی صفائی اور سمندری ساحل کی صفائی کے اتنے بڑے کام کو انجام دینے میں زمینی سائنس کی وزارت کے کردار کی تعریف کی۔ وزیر موصوف نے نشاندہی کی کہ گورنرز، وزرائے اعلیٰ، مرکزی وزراء، ارکان پارلیمنٹ، فلمی فنکاروں اور مشہور شخصیات نے تمام شعبہ ہائے زندگی سے تعلق رکھنے والے لاکھوں رضاکاروں کے ساتھ ساحل سمندر کی صفائی کی سرگرمیوں میں حصہ لیا۔ وزیر نے بتایا کہ 9 ساحلی ریاستوں کے 45 سے زیادہ ڈپٹی کمشنرز/ضلع مجسٹریٹس نے مہم کو کامیاب بنانے کے لیے خصوصی کوششیں کیں۔
ڈاکٹر جتیندر سنگھ نے خاص طور پر ماحولیات، جنگلات اور موسمیاتی تبدیلی، جل شکتی، صحت اور خاندانی بہبود، ماہی پروری، حیوانات اور ڈیری، امور خارجہ، اطلاعات و نشریات، تنظیموں اور تنظیموں انڈین کوسٹ گارڈ، نیشنل ڈیزاسٹر منیجمنٹ اتھارٹی ، سیما جاگرن منچ، ایس ایف ڈی، پریوارن سنرکشن گتی ویدھی ، صفائی مہم میں دیگر سماجی تنظیموں اور تعلیمی اداروں کے ساتھ جیسے قومی خدمت اسکیم  کی وزارتوں کے تعاون کا شکریہ ادا کیا۔
ش ح۔ ش ت۔ج
Uno-11122
(Visitor Counter : 70
وزارتِ تعلیم
ایچ آر ڈی کی وزارت نے اعلیٰ تعلیم میں تدریس کے بہتر نتائج کے لئے قومی تعلیمی اتحاد برائے ٹیکنالوجی  اسکیم کا اعلان کیا
نئی دہلی،19؍ستمبر،انسانی وسائل کے فروغ کی وزارت نے اعلیٰ تعلیم میں تدریس کے بہتر نتائج کے لئے ٹیکنالوجی کے استعمال کی خاطر قومی تعلیمی اتحاد برائے ٹیکنالوجی  کی نئی پرائیویٹ پبلک ساجھیداری  اسکیم کا اعلان کیا ہے۔
اس کا مقصد تدریس کو زیادہ ذاتی اور علم حاصل کرنے والے کی ضروریات کے مطابق بنانے کے لئے مصنوعی ذہانت کو استعمال کرنا ہے۔ اس میں تعلیم حاصل کرنے والوں کی گونا گونیت کا حل پیش کرنے کے لئے ایڈیپٹو لرننگ میں ٹیکنالوجی کو فروغ دینے کی ضرورت ہے۔ کئی اسٹارٹر کمپنیاں ایسی ہیں جو ایسی ٹیکنا لوجی تیار کررہی ہیں اور انسانی وسائل کے فروغ کی وزارت  اس طرح کی کوششوں کو تسلیم کرنے اور انہیں ایک مشترکہ پلیٹ فارم کے تحت لانے کی کوشش کرے گی تاکہ تعلیم حاصل کرنے والے اس تک آسانی سے رسائی حاصل کرسکیں۔ نوجوانوں کو تعلیم فراہم کرنا ایک قومی کوشش ہے اور ایم ایچ آر ڈی پی پی پی ماڈل کے ذریعے اس طرح کی ٹیکنالوجی تیار کرنے والی ایڈ ٹیک کمپنیوں کے ساتھ ایک قومی اتحاد قائم کرنے کی تجویز رکھتی ہے۔
ایم ایچ آر ڈی اس بات کو یقینی بنانے کے لئے ایک سہولت کار کے طور پر کام کرے گی کہ یہ تکنیکی سولیوشن اقتصادی طور پر پسماندہ طلباء کو مفت دستیاب ہوں۔ ایم ایچ آر ڈی ایک قومی این ای اے ٹی پلیٹ فارم قائم کرے گی تاکہ ان ٹیکنالوجی کے سولیوشن تک ایک ہی جگہ رسائی حاصل ہوسکے۔ ایڈ ٹیک کمپنیاں تکنیکی سولیوشن تیار کرنے کی ذمہ دار ہوں گی اور این ای اے ٹی پورٹل کے ذریعے طلباء کے رجسٹریشن کا بندو بست کریں گی۔ انہیں اپنی پالیسی کے مطابق فیس لینے کا پورا اختیار ہوگا۔ قومی مفاد کی جانب ان کے تعاون کے طور پر انہیں این ای اے ٹی پورٹل کے ذریعے اپنے تکنیکی سولیوشن کی رسائی کے لئے حاصل ہونے والے کل طلباء کے رجسٹریشن کے 25 فیصد طلباء کو مفت کوپن فراہم کرنے ہوں گے۔ ایم ایچ آر ڈی یہ مفت کوپن سماجی ؍ اقتصادی طور پر پسماندہ طلباء کو تقسیم کرے گی۔
اے آئی سی ٹی ای ، این ای اے ٹی پروگرام کو نافذ کرنے والی مختار ایجنسی ہوگی ۔ یہ اسکیم ایم ایچ آر ڈی کے ذریعے تشکیل دی گئی ایک اعلی کمیٹی کی رہنمائی میں چلائی جائے گی۔ ایڈ ٹیک سولیوشن کے انتخاب اور تجزئے کے لئے ایک خود مختار ماہرین کی کمیٹی بھی تشکیل دی جائے گی۔ منتخب کی گئی ایڈ ٹیک کمپنیوں کے ساتھ مفاہمت ناموں پر دستخط کئے جائیں گے۔ ٹیچروں اور طلباء کو این ای اے ٹی سولیو شن کے بارے میں بیداری پیدا کرنے کے لئے ایم ایچ آر ڈی کے ذریعے بیداری پروگرام چلائے جائیں گے۔
ایم ایچ آر ڈی نومبر 2019 میں ، این ای اے ٹی کو شروع کرنے کا منصوبہ رکھتی ہے۔
۔۔۔۔۔۔۔۔۔۔۔۔۔۔۔

U-4245
(Visitor Counter : 163
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کی وزارت نے نومبر 2022 سے اگست 2023 تک 17,009 عوامی شکایات، 50 پی ایم او حوالہ جات اور 2,366 عوامی شکایات کی اپیلیں نمٹا دی ہیں
خصوصی مہم 3.0، دو اکتوبر سے 31 اکتوبر 2023 تک شروع کی جائے گی تاکہ سووچھتا  کو ادارہ جاتی بنایا جا سکے اور وزارت میں اور اس کے ماتحت دفاتر میں زیر التواء معاملات کو کم کیا جا سکے
سڑک ٹرانسپورٹ اور شاہراہوں کی وزارت نے نومبر 2022 سے اگست 2023 تک 17,009 عوامی شکایات، 50 پی ایم او ریفرنسز اور 2,366 عوامی شکایات کی اپیلیں نمٹا دی ہیں۔ وزارت نے اس مدت کے دوران 573 ایم پی حوالہ جات ، 36 پارلیمانی یقینی دہانیاں اور 21 آئی ایم سی ریفرنسز کا بھی نمٹارا کردیا ہے۔
اس مشق کو تحریک دینے کے لیے، وزارت 2 اکتوبرسے 31 اکتوبر 2023 تک خصوصی مہم 3.0 شروع کرے گی تاکہ سووچھتا  کو ادارہ جاتی بنایا جا سکے اور ایم او آر ٹی ایچ اور اس کے ماتحت دفاتر یعنی این ایچ آئی ڈی سی ایل، این ایچ اے آئی اور آئی اے ایچ ای میں زیر التوا معاملات کو کم کیا جا سکے۔ اس مہم کے دوران، وزارتوں/محکموں اور ان سے منسلک/ ماتحت دفاتر کے علاوہ فیلڈ/ آؤٹ ا سٹیشن دفاتر پر خصوصی توجہ دی جائے گی۔
وزارت نے تمام افسران کو ہدایت کی ہے کہ وہ مہم کے مرحلے 2 اکتوبر سے31 اکتوبر 2023 کے دوران نشان زد کئے گئے حوالہ جات / مسائل کو نمٹانے کے لیے ہر ممکن کوشش کریں۔این ایچ اے آئی ، این ایچ آئی ڈی سی ایل اور آئی اے ایچ ای سے کہا گیا ہے کہ وہ نوڈل افسر کے طور پر ایک سرکردہ عہدہ دار کو نامزد کریں ،جو مہم کے نفاذ اور رابطہ کاری کا ذمہ دار ہوگا۔
انتظامی اصلاحات اور عوامی شکایات کا محکمہ  مہم کی نگرانی اور نفاذ کے لیے نوڈل محکمہ ہوگا۔ حکومت نے 2021 اور 2022 میں بھی خصوصی مہم چلائی تھی۔